-Հստակ կարող եմ հայտարարել, որ ոչ միայն պաշտպանության բանակը, այլև ժողովուրդը ապահովված էին ամեն ինչով: Բանակն ուներ անգամներով ավելի շատ սնունդ, քան անհրաժեշտ էր: Բայց ես չեմ բացառում, որ առաջնագծում եղել են խնդիրներ, որոնք խոչընդոտել են, որպեսզի սնունդը և անհրաժեշտը հասցվի դիրքեր՝ եղել են դիրքեր, ուր երեք օր չեն կարողացել մոտենալ և սա պատերազմի կանոն է: Հատկապես Թալիշում է այդ խնդիրը եղել, այսինքն ոչ թե չկար, այլ տեխնիկական խնդիրն է խանգարել: Բացի այդ, չմոռանանք, որ այդ օրերին անգամներով ավելացել էր առաջնագծում կանգնած զինվորների ու կամավորների քանակը և, իհարկե, բանակը դրան պատրաստ էր, բայց մատակարարման հետ կապված խնդիրները առկա էին: